VIBHA ได้ดีจากโควิด
แม้สถานการณ์โควิดเริ่มคลี่คลาย แต่แนวโน้มผลประกอบการไตรมาส 2/65 ของ VIBHA คาดเติบโตได้ต่อ เนื่องจากยังมีการรับรู้รายได้ที่เกี่ยวข้องกับโควิด
แม้สถานการณ์โควิดเริ่มคลี่คลาย แต่แนวโน้มผลประกอบการไตรมาส 2/65 ของ VIBHA คาดเติบโตได้ต่อ เนื่องจากยังมีการรับรู้รายได้ที่เกี่ยวข้องกับโควิด
25 มิ.ย. 2565

คุณค่าบริษัท
กลุ่มโรงพยาบาลเป็นหนึ่งในไม่กี่ธุรกิจที่ได้รับประโยชน์จากการมาของวิกฤตโควิด สะท้อนได้จากผลประกอบการของทุกโรงพยาบาลที่เติบโตก้าวกระโดด หนึ่งในนั้นคือ บริษัท โรงพยาบาลวิภาวดี จำกัด (มหาชน) หรือ VIBHA ที่ประเดิมไตรมาสแรกปีนี้มีกำไรสุทธิ 454 ล้านบาท เพิ่มขึ้น 136.95% เมื่อเทียบกับช่วงเดียวกันของปีก่อนที่มีกำไรสุทธิ 191 ล้านบาท และมีรายได้รวม 2,395 ล้านบาท เพิ่มขึ้น 42.64% เมื่อเทียบกับช่วงเดียวกันของปีก่อนที่มีรายได้รวม 1,679 ล้านบาท
ทั้งนี้ แม้สถานการณ์โควิดเริ่มคลี่คลาย แต่แนวโน้มผลประกอบการในไตรมาส 2/2565 ของ VIBHA คาดจะเติบโตได้ต่อ เนื่องจากยังมีการรับรู้รายได้ที่เกี่ยวข้องกับโควิด ทั้งการเบิกจ่ายของผู้ป่วยโควิดอาการรุนแรง-หนัก และรายได้ในส่วนของ Hospitel ซึ่งมีแนวโน้มปรับตัวลดลง
รวมทั้งยังมีรายได้จากการฉีดวัคซีนทางเลือกโมเดอร์นาเข้ามาหนุนจนถึงเดือน ก.ค. 2565 หรือเหลือรับรู้รายได้ในไตรมาส 2/2565 อีกหลายหมื่นโดส ส่วนในไตรมาส 3/2565 เหลือราว 5,000-6,000 โดส ซึ่งจะมีส่วนต่างกำไรโดสละ 300-400 บาท ก่อนจะยกเลิกการให้บริการ
นอกจากนี้ ยังมีปัจจัยหนุนจากการรับรู้ส่วนแบ่งรายได้และกำไรจากการลงทุนที่ปรับตัวสูงขึ้น โดยปัจจุบันบริษัทมีมูลค่าเงินลงทุนในบริษัทต่าง ๆ ราว 5,007 ล้านบาท ได้แก่ RAM, SKR, TNH, BCH, DCC, STGT, STA, RICHY และ RICHY-3 โดย ณ เดือน มิ.ย. 2565 มีมูลค่าตามตลาดกว่า 9,944 ล้านบาท หรือมีส่วนต่างกำไรถึง 4,937 ล้านบาท
ส่วนในอนาคตอันใกล้ บริษัทตั้งเป้าหมายจะกระจายฐานรายได้ไปยังกลุ่มผู้ป่วยต่างชาติให้เพิ่มขึ้นเป็น 10-20% ของรายได้รวม จากปัจจุบันมีไม่ถึง 5% ซึ่งจะเน้นเจาะตลาดประเทศเพื่อนบ้านและจีน ที่คาดว่าจะช่วยหนุนรายได้ของกลุ่ม VIBHA เติบโตได้อีกมาก โดยเฉพาะในส่วนของเด็กหลอดแก้ว (IVF) และปลูกผม เป็นต้น
ขณะเดียวกัน เตรียมรุกเข้าสู่ธุรกิจกัญชง-กัญชาเต็มรูปแบบ ด้วยการเปิดให้บริการคลินิกทางการแพทย์ เช่น คลินิกกัญชา และคลินิก LONG COVID-19 รวมทั้งการทำโปรดักส์ออกสู่ตลาดอีกด้วย
สำหรับการประเมินมูลค่า (Valuation) ปัจจุบันราคาหุ้น VIBHA ซื้อขายกันที่ P/E ระดับ 15.36 เท่า เทียบกับ P/E ตลาดโดยรวมที่ระดับ 18.35 เท่า ถือว่าราคาซื้อขายต่ำกว่าตลาด แต่อย่างไรก็ตาม ถ้าดู P/BV ที่ระดับ 2.42 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ